14. ΝΟΜΟΘΕΤ.ΔΙΑΤΑΓΜΑ της 11/11 Σεπτ. 1928 Περί διαδικασίας προς δίωξιν των αδικημάτων εκ των ν. ΤΟΔ΄ περί καταδιώξεως της ληστείας, του ν. ΓΩΛΣΤ΄ περί ζωοκλοπής και ζωοκτονίας, του ν. ΓπΜΔ΄ περί φυγοδικίας, ως μέχρι τούδε ετροποποιήθησαν και των άρθρων 321, 363-367, 368 και 369 του Ποιν. Νόμου. Εκυρώθη υπό του Νόμου 4458 της 13/24 Ιαν. 1930 περί κυρώσεως του από 11 Σεπτ. 1928 Ν.Δ/τος περί διαδικασίας κλπ. Ο ν. ΓπΜΔ΄ περί φυγοδικίας κατηργήθη. Προς δε τ’ ανωτέρω αναφερόμενα άρθρα του Ποιν. Νόμου αντιστοιχούν τα άρθρα 322 (αρπαγή), 380 (ληστεία) και 385 (εκβίασις) του νέου Ποινικού Κώδικος. Σελ. 103 Ληστεία 8.Β.γ.7-14 Άρθρα 1-2 (Αφεώρων ειδικάς διαδικαστικάς διατάξεις δια την δίωξιν των υπό των ανωτέρω νόμων προβλεπομένων αδικημάτων. Κατηργήθησαν υπό του άρθρ. 591 § στ΄ της νέας Ποιν. Δικονομίας). Άρθρον 3 Δια την κατά των αδικημάτων τούτων ανάκρισιν δύναται ο υπουργός της Δικαιοσύνης να διορίζη εν εκάστη περιφερεία του πρωτοδικείου και ειδικούς ανακριτάς εκ των αντεισαγγελέων πρωτοδικών, πρωτοδικών και εμμίσθων δικαστικών παρέδρων, εξ όλων των παρά τοις δικαστηρίοις διορισμένων τοιούτων, οίτινες ασκούν τα ανακριτικά καθήκοντα παρ’ οιαδήποτε περιφερεία παραγγελθώσιν υπό του υπουργού της Δικαιοσύνης μετ’ απόσπασιν τούτων εν τη ειδική υπηρεσία υπό του ανωτάτου δικαστικού συμβουλίου δυναμένην να παραταθή και πλέον των εξ μηνών. Προτάσει του υπουργού δύνανται να ανακαλώνται και αντικαθίστανται υπό άλλων υπό του Ανωτάτου Δικαστικού Συμβουλίου. Άρθρον 4 Οι ανακριταί τακτικοί ή ειδικοί δύνανται να ενεργώσιν ανακριτικάς πράξεις και αυτεπαγγέλτως άνευ της συμπράξεως άλλων κατά το άρθρον 72 και 183 Ποιν. Δικ. προσώπων, να εκδίδωσιν εντάλματα συλλήψεως ή κατασχετήρια άνευ ακροάσεως των εισαγγελέων και άνευ προηγουμένης κλητεύσεως, αναπληρούνται δε αμοιβαίως εν οιαδήποτε περιπτώσει κωλύματος. Ο ανακριτής δύναται να καλή την εις τον τόπον ένθα ενεργεί χωροφυλακήν και στρατιωτικήν δύναμιν, όπως τω παράσχη πάσαν βοήθειαν και ενεργήση ό,τι ήθελε διαταχθή, άνευ της τηρήσεως ουδεμιάς διατυπώσεως, μη απαιτουμένου η κλήσις αύτη να γίνη ιεραρχικώς δια των προϊσταμένων αρχών. Εις τ’ ανωτέρω αντιστοιχεί το άρθρον 241 της νέας Ποιν. Δικονομίας. Άρθρα 5-12 (Κατηργήθησαν υπό του άρθρ. 591 § στ΄ της νέας Ποινικής Δικονομίας). Άρθρον 13 (Προέβλεπε αύξησιν των ποινών του καταργηθέντος νόμου ΓπΜΔ΄ περί φυγοδικίας). Άρθρον 14 (Τελική διάταξις). 